**Р Е Ш Е Н И Е № ПВ-1/2014г.**

В РИОСВ Пловдив е депозирана жалба с вх. № ОВОС -818/05.12.2014г., подадена от **“Полидей 2“ ООД,** гр. Карлово, ул. „Яне Сандански“ № 8 с искане **Решение № ПВ –127-ПР/2014 год. на Директора на РИОСВ Пловдив за преценяване на необходимостта от извършване на оценка на въздействието върху околната среда(ОВОС)** за инвестиционно предложение: “Изграждане на пречиствателна станция за отпадни води (капацитет до 5000 екв.ж.) с производство на биогаз за собствени нужди, склад за спомагателни материали, ведомствена бензиностанция за дизелово гориво с една колонка и пътна връзка“ в имот № 000450, землище на с. Домлян, Община „Карлово“, с възложител: “Полидей 2“ ООД, гр. Карлово **да бъде отменено** от горестоящия адмиминистративен орган – Министъра на околната среда и водите.

Обжалваното решение е публикувано на интернет страницата на РИОСВ Пловдив на 21.12.2014г. Жалбата е подадена на 05.12.2014г., като е спазен 14-дневния срок за оспорване на административни актове по реда на чл. 84, ал.1 от Административноправния кодекс (АПК).

Съгласно разпоредбата на чл.91, ал.1 от АПК, в седемдневен срок от получаване на жалбата, административния орган може да преразгледа въпроса и да оттегли сам оспорения акт, да го отмени или измени.

В качеството ми на Директор на РИОСВ – Пловдив, като компетентен орган съгласно чл. 93, ал. 3 от Закона за опазване на околната среда(ЗООС), на основание чл. 91, ал.1 от АПК взех следното

**Р Е Ш Е Н И Е:**

1. **ОТМЕНЯМ Решение № ПВ –127-ПР/2014 год. на Директора на РИОСВ Пловдив за преценяване на необходимостта от извършване на оценка на въздействието върху околната среда** за инвестиционно предложение(ИП): “Изграждане на пречиствателна станция за отпадни води (капацитет до 5000 екв.ж.) с производство на биогаз за собствени нужди, склад за спомагателни материали, ведомствена бензиностанция за дизелово гориво с една колонка и пътна връзка“ в имот № 000450, землище на с. Домлян, Община „Карлово, с възложител: “Полидей 2“ ООД, гр. Карлово, ул. „Яне Сандански“ № 8.

**2. ВРЪЩАМ административното производство** по уведомление с вх. № ОВОС -818/08.10.2014г. на РИОСВ Пловдив за инвестиционно предложение: “Изграждане на пречиствателна станция за отпадни води (капацитет до 5000 екв.ж.) с производство на биогаз за собствени нужди, склад за спомагателни материали, ведомствена бензиностанция за дизелово гориво с една колонка и пътна връзка“ в имот № 000450, землище на с. Домлян, Община „Карлово, с възложител: “Полидей 2“ ООД, гр. Карлово, ул. „Яне Сандански“ № 8. на етап **произнасяне с решение за преценяване на необходимостта от извършване на ОВОС** със следните

**М О Т И В И**

След, като отново разгледах административната преписка и изложените аргументи в постъпилата жалба, считам за необходимо да се отчете следното:

* С предлаганата технологична схема, включваща „факелно“ изгаряне на излишните газове от производството на биогаз и газовете, образувани при евентуална авария се елиминира до голяма степен вероятността от замърсяване на атмосферния въздух. При предлагания процес по производство и оползотворяване на биогаз при ниско налягане в системата, не се очаква отделяне на неприятни миризми и вредни емисии.
* Малка е вероятността от завишаване на шумовото натоварване на околната среда в района при строителството и експлоатацията на бъдещия обект.
* С изграждането на пречиствателната станция за отпадни води ще се реализира 100% пречистване на отделяните от производството отпадни води и преустановяване замърсяването на повърхностен воден обект - р. Домлянска. Заустването на пречистените отпадъчни води ще се осъществи съгласно разрешително за заустване № РР 1811/3010.2013г., издадено от БД ИБР Пловдив.

**Решението може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 15.12.2014г.**

Директор на РИОСВ - Пловдив